« GESKIEDKUNDIGE GEBEURE IN AUGUSTUS
VRYBURG KONSENTRASIEKAMP STERFTE LYS »
Die eerste taak wat verrig moes word, was om die gras kort te sny en die klippe wat om die grafte gepak was, moes geskuif word om dit te doen.
Daarna moes al die klippe weer om die grafte gepak word.
Die klippe is daarna netjies afgewit en almal, insluitend die kinders, het ingespring om die heining te verf.
Almal was moeg maar die eindresultaat was baie bevredigend om te aanskou.
Daar was ook ’n baba graffie baie naby aan die begraafplaas geleë en hy is ook afgewit.
Hierdie Burger grafte sal van nou af op ’n maandelikse basis geïnspekteer moet word sodat dit in standgehou kan word.
Baie dankie aan elke persoon wat kom help het met hierdie opruiming ons hoop om almal weer spoedig te sien!
Ook wil ons aan Thomas Janse van Vuuren baie dankie sê vir die vriendelikheid waarmee ons ontvang is.
Koördinate van begraafplaas: S26°30’30.61″ E27° 8’59.69″